sagorsarker/bangla-wikipedia huggingface dataset:
মূলগ্রাম ইউনিয়ন, কসবা

মূলগ্রাম বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে মূলগ্রাম ইউনিয়নকে ভিক্ষুকমুক্ত ঘোষণা করা হয়।
মূলগ্রাম ইউনিয়নের আয়তন ৫,২০৫ একর (২১.০৬ বর্গ কিলোমিটার)।
২০১১ সালের আদমশুমারি অনুযায়ী মূলগ্রাম ইউনিয়নের মোট জনসংখ্যা ৩১,৯৪৩ জন। এর মধ্যে পুরুষ ১৪,৬২৯ জন এবং মহিলা ১৭,৩১৪ জন। মোট পরিবার ৫,৯৯৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৫১৬ জন।
কসবা উপজেলার সর্ব-উত্তরে মূলগ্রাম ইউনিয়নের অবস্থান। এ ইউনিয়নের দক্ষিণে বাদৈর ইউনিয়ন ও মেহারী ইউনিয়ন; পশ্চিমে নবীনগর উপজেলার কাইতলা দক্ষিণ ইউনিয়ন, উত্তরে নবীনগর উপজেলার কাইতলা উত্তর ইউনিয়ন, তিতাস নদী ও ব্রাহ্মণবাড়িয়া সদর উপজেলার সুলতানপুর ইউনিয়ন; উত্তর-পূর্বে তিতাস নদী ও ব্রাহ্মণবাড়িয়া সদর উপজেলার বাসুদেব ইউনিয়ন এবং পূর্বে আখাউড়া উপজেলার ধরখার ইউনিয়ন অবস্থিত।
মূলগ্রাম ইউনিয়ন কসবা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী মূলগ্রাম ইউনিয়নের সাক্ষরতার হার ৪৬.৪%।
চারগাছ নুরুল ইসলাম ভূঁইয়া ডিগ্রি কলেজ(১৯৭৩), 
চারগাছ নুরুল ইসলাম ভূঁইয়া উচ্চ বিদ্যালয়(১৯৪৪),
চারগাছ আফিয়া খাতুন বালিকা উচ্চ বিদ্যালয়(১৯৯১),
মূলগ্রাম উচ্চ বিদ্যালয়(১৯৭৪),
রাইতলা লাল মিয়া পাবলিক উচ্চ বিদ্যালয়(১৯৭১),
শ্যামবাড়ী ইসলামিয়া দাখিল মাদ্রাসা(১৯৯৭) 
মূলগ্রাম আলহাজ্ব আব্দুল মজিদ ভূঞা- মোঃ তাহের উদ্দীন ভূঞা কারিগরি দাখিল মাদ্রাসা(২০০৭)
অদের খাল (চারগাছ বাজারের দক্ষিণ পাশ দিয়ে প্রবাহমান)।
চারগাছ বাজার,
মূলগ্রাম বাজার(পুরাতন নামঃ কেরানীর বাজার)
মেহারী ইউনিয়ন

মেহারী বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে মেহারী ইউনিয়নকে ভিক্ষুকমুক্ত ঘোষণা করা হয়।
মেহারী ইউনিয়নের আয়তন ৫,৪৫০ একর (২২.০৬ বর্গ কিলোমিটার)।
২০১১ সালের আদমশুমারি অনুযায়ী মেহারী ইউনিয়নের মোট জনসংখ্যা ২৬,৩৩৫ জন। এর মধ্যে পুরুষ ১২,১৭৯ জন এবং মহিলা ১৪,১৫৬ জন। মোট পরিবার ৫,০১৮টি। জনসংখ্যার ঘনত্ব প্রতি বর্গ কিলোমিটারে প্রায় ১,১৯৪ জন। নিচে এ ইউনিয়নের গ্রামভিত্তিক জনসংখ্যা উল্লেখ করা হলো:
ধারণা করা হয়, বাংলায় সেন বংশের শাসনামলে এই এলাকায় মিহির চন্দ্র নামক একজন ধনী ব্যবসায়ী বাস করতেন। তাই আশে পাশের গ্রামের মানুষজন তার বাড়িকে "মিহির বাড়ি" নামে ডাকতেন। পরবর্তিতে এই "মিহির বাড়ি" নামটিই লোকমুখে পরিবর্তিত হয়ে (মিহির বাড়ি>মেহার বাড়ি>মেহারী) মেহারী নাম ধারণ করে।
অন্য মতে, কোন এক সময় মেহারী, বর্ণি ও কালসার নামক পাশাপাশি তিনটি গ্রামের মানুষজন একই পরিবারভুক্ত ছিল। এই পরিবারের মেহের খাঁ, বরুণ খাঁ ও কালন খাঁ নামের তিন ব্যক্তির নামানুসারে গ্রাম তিনটির নাম যথাক্রমে মেহারী, বর্ণি ও কালসার রাখা হয়।
মেহারী গ্রামে অবস্থিত একটি ঐতিহ্যবাহী কালী মন্দিরের নামানুসারে তৎকালীন ইউনিয়ন পরিষদের চেয়ারম্যান লালু গোঁসাই এই ইউনিয়নের নাম দেন মেহারী ইউনিয়ন পরিষদ।
কসবা উপজেলার উত্তর-পশ্চিমাংশে মেহারী ইউনিয়নের অবস্থান। এ ইউনিয়নের:—
মেহারী ইউনিয়ন কসবা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা (ব্রাহ্মণবাড়িয়া-৪) এর অংশ।
এই ইউনিয়নের গ্রামগুলো হলো:
এই ইউনিয়নের কার্যালয় ১নং ওয়ার্ড ভুক্ত ঈশান নগর গ্রামে অবস্থিত। ইউনিয়ন পরিষদ কার্যালয়টি L আকৃতির দ্বি-তল ভবন।
২০১১ সালের আদমশুমারি অনুযায়ী মেহারী ইউনিয়নের সাক্ষরতার হার ৪৭.৪%।
কুটি ইউনিয়ন

কুটি ইউনিয়নের আয়তন ৫,০২২ একর (২০.৩২ বর্গ কিলোমিটার)।
২০১১ সালের আদমশুমারি অনুযায়ী কুটি ইউনিয়নের মোট জনসংখ্যা ৩৯,৬৫১ জন। এর মধ্যে পুরুষ ১৯,১৫২ জন এবং মহিলা ২০,৪৯৯ জন। মোট পরিবার ৭,৬৩৭টি। জনসংখ্যার ঘনত্ব প্রতি বর্গ কিলোমিটারে প্রায় ১,৯৫১ জন।
খুব শীঘ্রই আসবে
কসবা উপজেলার পশ্চিমাংশে কুটি ইউনিয়নের অবস্থান। এ ইউনিয়নের দক্ষিণ-পূর্বে কায়েমপুর ইউনিয়ন, পূর্বে কসবা পশ্চিম ইউনিয়ন, উত্তরে মেহারী ইউনিয়ন, পশ্চিমে কুমিল্লা জেলার মুরাদনগর উপজেলার আন্দিকোট ইউনিয়ন ও ব্রাহ্মণপাড়া উপজেলার মাধবপুর ইউনিয়ন এবং দক্ষিণে কুমিল্লা জেলার ব্রাহ্মণপাড়া উপজেলার মাধবপুর ইউনিয়ন অবস্থিত।
কুটি ইউনিয়ন কসবা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী কুটি ইউনিয়নের সাক্ষরতার হার ৫১%।
কুটি বাজার হচ্ছে কুটি ইউনিয়নের সবচেয়ে বড়, প্রাচিন এবং জনপ্রিয় বাজার। এটি কসবা উপজেলার একটি জনপ্রিয় ও গুরুত্বপূর্ণ একটি বাজার। কুটি, তারানগর, আতকাপাড়া, জাজিয়ারা এবং লেশিয়ারা ইত্যাদি গ্রামগুলোর মানুষজন এই বাজার থেকে তাদের প্রাত্যহিক বাজার সদাই করে থাকেন।
তাছাড়া লেশিয়ারা বাজার এবং মাইজখার বাজারও জনপ্রিয়তার মধ্যে রয়েছে।
আন্তর্জাতিক কৃষ্ণ ভাবনামৃত সংঘ। তথা ইসকন এর সন্ন্যাসী ও দীক্ষাগুরু এবং আন্তর্জাতিক সনাতন ধর্ম প্রচারক। শ্রী শ্রীমৎ ভক্তিচারু স্বামী গুরু মহারাজের শুভ আবির্ভাব স্থান এই কুটি ইউনিয়নের জাজিয়ারা গ্রামে। জীবাত্মার পরম কল্যাণের লক্ষে ১৯৪৫ সালের ১৭ সেপ্টেম্বর শ্রী কুমুদ রঞ্জন দাস ও চিন্ময়ী দেবী দাসীর কোল আলোকিত করে বাংলাদেশের ব্রাহ্মণবাড়িয়া জেলার অন্তর্গত কুটি ইউনিয়নের জাজিয়ারা গ্রামের জমিদার বাড়ীটি তে আবির্ভূত হন।
৮ নং কুটি ইউনিয়ন পরিষদ এর বর্তমান 
সম্মানিত চেয়ারম্যান হচ্ছে জনাব মো: ফারুক।
কায়েমপুর ইউনিয়ন, কসবা

কায়েমপুর বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন।
কায়েমপুর ইউনিয়নের আয়তন ৪,৮২৭ একর (১৯.৫৩ বর্গ কিলোমিটার)।
২০১১ সালের আদমশুমারি অনুযায়ী কায়েমপুর ইউনিয়নের মোট জনসংখ্যা ৩৩,১১৯ জন। এর মধ্যে পুরুষ ১৫,৬৭০ জন এবং মহিলা ১৭,৪৪৯ জন। মোট পরিবার ৬,৪০৭টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৯৫ জন।
কসবা উপজেলার দক্ষিণাংশে কায়েমপুর ইউনিয়নের অবস্থান। এ ইউনিয়নের উত্তরে কসবা পৌরসভা ও কসবা পশ্চিম ইউনিয়ন, উত্তর-পশ্চিমে কুটি ইউনিয়ন, পশ্চিমে কুমিল্লা জেলার ব্রাহ্মণপাড়া উপজেলার মাধবপুর ইউনিয়ন ও চান্দলা ইউনিয়ন, দক্ষিণ-পশ্চিমে কুমিল্লা জেলার ব্রাহ্মণপাড়া উপজেলার শশীদল ইউনিয়ন, দক্ষিণ-পূর্বে বায়েক ইউনিয়ন এবং পূর্বে ভারতের ত্রিপুরা রাজ্য অবস্থিত।
কায়েমপুর ইউনিয়ন কসবা উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী কায়েমপুর ইউনিয়নের সাক্ষরতার হার ৪৯.৪%।
কায়েমপুর আদর্শ উচ্চ বিদ্যালয় 
নোয়াগাঁও সরকারি প্রাথমিক বিদ্যালয়
পানিয়ারুপ সরকারি প্রাথমিক বিদ্যালয়
আকছিনা সরকারি প্রাথমিক বিদ্যালয়
কায়েমপুর সরকারি প্রাথমিক বিদ্যালয়
শ্রীপুর সরকারি প্রাথমিক বিদ্যালয়
কামালপুর সরকারি প্রাথমিক বিদ্যালয়
কামালপুর হাজী মকবুল হোসেন সরকারি প্রাথমিক বিদ্যালয়
মইনপুর আজহারুল ইসলাম মহিলা দাখিল মাদ্রাসা
মইনপুর মদিনাতুল উলুম দাখিল মাদ্রাসা
শ্রীপুর ইসলামিয়া দাখিল মাদ্রাসা
কসবা সরকারি টেকনিক্যাল স্কুল এন্ড কলেজ, কামালপুর, কসবা, ব্রাহ্মণবাড়িয়া।
সিরাজুল হক স্কুল এন্ড কলেজ, পানিয়ারূপ, কসবা, ব্রাহ্মণবাড়িয়া। 
কালতা আজহারুল ইসলাম উচ্চ বিদ্যালয় 
মইনপুর উচ্চ বিদ্যালয় 
কায়েমপুর আদর্শ উচ্চ বিদ্যালয়
কায়েমপুর ইউনিয়নের বুক চিরে বিজনী নদী প্রবাহমান।
দর্শনীয় স্থান হিসেবে আছে চকবস্তা, কালতা ও দিঘীরপাড় এলাকায় বাংলাদেশ-ভারত সীমান্ত সংলগ্ন কিছু টিলা পাহাড়, বাংলাদেশ রেলওয়ের আখাউড়া- লাকসাম সেকশন, মন্দভাগ রেলওয়ে স্টেশন। 
আর কিছু না পেলে কামালপুর সুবিধাপুর চলে এসো..
বায়েক ইউনিয়ন

বায়েক বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৮ সালে বায়েক ইউনিয়নকে ভিক্ষুকমুক্ত ঘোষণা করা হয়।
বায়েক ইউনিয়নের আয়তন ৬,২৮২ একর (২৫.৪২ বর্গ কিলোমিটার)।
২০১১ সালের আদমশুমারি অনুযায়ী বায়েক ইউনিয়নের মোট জনসংখ্যা ২৯,৯৭৪ জন। এর মধ্যে পুরুষ ১৪,৪৪২ জন এবং মহিলা ১৫,৫৩২ জন। মোট পরিবার ৫,৯৩২টি। জনসংখ্যার ঘনত্ব প্রতি বর্গ কিলোমিটারে প্রায় ১,১৭৯ জন।
মুক্তিযুদ্ধের স্মৃতি বিজরিত সালদানদী তীরে অবস্থিত বায়েক ইউনিয়ন। উক্ত ইউনিয়নে মহান মুক্তিযুদ্ধের সময় এখানে অনেক মুক্তিযুদ্ধা ও নিরহ মানুষ তাদের বুকের তাজা রক্ত দিয়ে শহীদ হয়েছে । তা ছাড়া এখানে রয়েছে দেশের রাষ্ট্রীয় প্রাকৃতিক সম্পদ গ্যাস। রয়েছে ভাষা আন্দোলনের স্মৃতি সংবলিত স্মৃতিসোধ ।
কসবা উপজেলার সর্ব-দক্ষিণে বায়েক ইউনিয়নের অবস্থান। এ ইউনিয়নের উত্তর-পূর্বে কায়েমপুর ইউনিয়ন, পশ্চিমে কুমিল্লা জেলার ব্রাহ্মণপাড়া উপজেলার শশীদল ইউনিয়ন ও চান্দলা ইউনিয়ন, দক্ষিণে কুমিল্লা জেলার ব্রাহ্মণপাড়া উপজেলার শশীদল ইউনিয়ন ও ভারতের ত্রিপুরা রাজ্য এবং পূর্বে ও উত্তরে ভারতের ত্রিপুরা রাজ্য অবস্থিত।
বায়েক ইউনিয়ন কসবা উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী বায়েক ইউনিয়নের সাক্ষরতার হার ৪৮%।
রেল পথ-০৩ কিলো মিটার,
নৌ পথ: সালদা নদী, বিজনা নদী
সড়ক পথ:১০০কি:মি পাকা সড়ক
রেলপথ, সড়ক পথ ও নদী পথ
বায়েক ইউনিয়নের বুক চিরে বয়ে গেছে অনেক খাল ও নদী। যা উক্ত ইউনিয়নের সৌন্দর্য বাড়িয়ে দিয়েছে। তেমনি দুটি নদী হলো সালদা নদী ও বিজনী নদী।তাছাড়া সাগরতলা খেলার মাঠের পাশ দিয়ে বয়ে চলেছে এক প্রাচীন ঐতিহ্যবাহী খাল। স্বাদু পানির এসব খাল ও নদীর মাছ স্থানীয় লোকজনের মাছের চাহিদা মেটায়।
১) বিল্লাল হোসেন , চেয়ারম্যান ১০ নং বায়েক ইউনিয়ন পরিষদ 
২) মোঃ ফুল মিয়া - ১০ নং বায়েক ইউনিয়ন পরিষদ ০১ নং ওয়ার্ড- মেম্বার
৩) মোঃ আলমগীর হোসাইন- ১০ নং বায়েক ইউনিয়ন পরিষদ ০২ নং ওয়ার্ড- মেম্বার
৪) মোঃ মাকবুল হোছাইন- ১০ নং বায়েক ইউনিয়ন পরিষদ ০৩ নং ওয়ার্ড- মেম্বার
৫) মোঃ আশেকুর রহমান- ১০ নং বায়েক ইউনিয়ন পরিষদ ০৪ নং ওয়ার্ড- মেম্বার
৬) মোঃ রফিকুল ইসলাম- ১০ নং বায়েক ইউনিয়ন পরিষদ ০৫ নং ওয়ার্ড- মেম্বার
৭) মোঃ তাজুল ইসলাম- ১০ নং বায়েক ইউনিয়ন পরিষদ ০৬ নং ওয়ার্ড- মেম্বার
৮) মোঃ নিজাম উদ্দিন- ১০ নং বায়েক ইউনিয়ন পরিষদ ০৭ নং ওয়ার্ড- মেম্বার
৯) মোঃ নাজমুল হাসান- ১০ নং বায়েক ইউনিয়ন পরিষদ ০৮ নং ওয়ার্ড- মেম্বার
১০) মোঃ আলী আশ্রাফ- ১০ নং বায়েক ইউনিয়ন পরিষদ ০৯ নং ওয়ার্ড- মেম্বার
১১) রাবেয়া আক্তার- সংরক্ষিত মহিলা আসন- ১,২,৩ নং ওয়ার্ড
১২) খোদেজা আক্তার আইবি- সংরক্ষিত মহিলা আসন- ৪,৫,৬ নং ওয়ার্ড
১৩) নাজমা বেগম- সংরক্ষিত মহিলা আসন- ৭,৮,৯ নং ওয়ার্ড
গোপীনাথপুর ইউনিয়ন, কসবা

গোপীনাথপুর বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন।
গোপীনাথপুর ইউনিয়নের আয়তন ৭,৬০৯ একর (৩০.৭৯ বর্গ কিলোমিটার)।
২০১১ সালের আদমশুমারি অনুযায়ী গোপীনাথপুর ইউনিয়নের মোট জনসংখ্যা ৩৫,৬৬৭ জন। এর মধ্যে পুরুষ ১৭,১৮৮ জন এবং মহিলা ১৮,৪৭৯ জন। মোট পরিবার ৬,৬৯০টি। জনসংখ্যার ঘনত্ব প্রতি বর্গ কিলোমিটারে প্রায় ১,১৫৮ জন।
কসবা উপজেলার সর্ব-পূর্বে গোপীনাথপুর ইউনিয়নের অবস্থান। এ ইউনিয়নের পশ্চিমে কসবা পৌরসভা ও বিনাউটি ইউনিয়ন, উত্তরে আখাউড়া উপজেলার মনিয়ন্দ ইউনিয়ন এবং পূর্বে ও দক্ষিণে ভারতের ত্রিপুরা প্রদেশ অবস্থিত।
গোপীনাথপুর ইউনিয়ন কসবা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী গোপীনাথপুর ইউনিয়নের সাক্ষরতার হার ৫১.৭%।
গোপীনাথপুর ইউনিয়নের প্রধান হাট-বাজার হলো:
কসবা পশ্চিম ইউনিয়ন

কসবা পশ্চিম বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে কসবা পশ্চিম ইউনিয়নকে ভিক্ষুকমুক্ত ঘোষণা করা হয়।
কসবা পশ্চিম ইউনিয়নের আয়তন ১,৩৩৫ একর (৫.৪০ বর্গ কিলোমিটার)। এটি আয়তনের দিক থেকে ব্রাহ্মণবাড়িয়া জেলার সবচেয়ে ছোট ইউনিয়ন।
২০১১ সালের আদমশুমারি অনুযায়ী কসবা পশ্চিম ইউনিয়নের মোট জনসংখ্যা ১০,০৪২ জন। এর মধ্যে পুরুষ ৪,৭৬৩ জন এবং মহিলা ৫,২৭৯ জন। মোট পরিবার ১,৮৭১টি। জনসংখ্যার ঘনত্ব প্রতি বর্গ কিলোমিটারে প্রায় ১,৮৫৯ জন।
কসবা উপজেলার মধ্যাংশে কসবা পশ্চিম ইউনিয়নের অবস্থান। এ ইউনিয়নের পূর্বে কসবা পৌরসভা, উত্তরে বিনাউটি ইউনিয়ন ও খাড়েরা ইউনিয়ন, পশ্চিমে মেহারী ইউনিয়ন ও কুটি ইউনিয়ন এবং দক্ষিণে কায়েমপুর ইউনিয়ন অবস্থিত।
কসবা পশ্চিম ইউনিয়ন কসবা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী কসবা পশ্চিম ইউনিয়নের সাক্ষরতার হার ৪৮.৬%।
খাড়েরা ইউনিয়ন

খাড়েরা বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি মুসলিম প্রধান ইউনিয়ন। ২০১৭ সালে খাড়েরা ইউনিয়নকে ভিক্ষুকমুক্ত ঘোষণা করা হয়।
খাড়েরা ইউনিয়নের আয়তন ৩,২৯৩ একর (১৩.৩৩ বর্গ কিলোমিটার)।
২০১১ সালের আদমশুমারি অনুযায়ী খাড়েরা ইউনিয়নের মোট জনসংখ্যা ২০,৫৩৭ জন। এর মধ্যে পুরুষ ৯,৬৯৩ জন এবং মহিলা ১০,৮৪৪ জন। মোট পরিবার ৩,৯৪৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৪১ জন।
কসবা উপজেলার মধ্যাংশে খাড়েরা ইউনিয়নের অবস্থান। এ ইউনিয়নের পূর্বে বিনাউটি ইউনিয়ন, উত্তরে বাদৈর ইউনিয়ন, পশ্চিমে মেহারী ইউনিয়ন এবং দক্ষিণে কসবা পশ্চিম ইউনিয়ন অবস্থিত।
খাড়েরা ইউনিয়ন কসবা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা উপজেলার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী খাড়েরা ইউনিয়নের সাক্ষরতার হার ৫৯.১%।
খাড়েরা ইউনিয়নে অসংখ্য শিক্ষা প্রতিষ্ঠান রয়েছে, 
তার মধ্যে হাইস্কুল তিনটি, 
১)"খাড়েরা মুহাম্মদীয়া উচ্চ বিদ্যালয়
২) দেলী পাতাইসার উচ্চ বিদ্যালয়
৩) বুগীর উচ্চ বিদ্যালয়
আলিম মাদরাসা একটি যেটি সোনারগাঁও এ অবস্থিত। 
"সোনারগাঁও জিলানীয়া আলিম মাদরাসা"
নিম্ন মাধ্যমিক বিদ্যালয় একটি, যেটি মনকাশাইর-ধর্মপুর এর মাঝামাঝি অবস্থিত,মনকাশাইর ধর্মপুর বিদ্যালয়।
প্রাথমিক বিদ্যালয় আছে ১০টি 
১) খাড়েরা সরকারি প্রাথমিক বিদ্যালয়
২) সোনারগাঁও সরকারি প্রাথমিক বিদ্যালয়
৩) গোলাসার সরকারি প্রাথমিক বিদ্যালয়
৪) গজারিয়া সরকারি প্রাথমিক বিদ্যালয়
৫) কেয়াইর সরকারি প্রাথমিক বিদ্যালয়
৬) মনকাশাইর সরকারি প্রাথমিক বিদ্যালয়
৭) বড়ুইয়াবাড়ি সরকারি প্রাথমিক বিদ্যালয়
৮) ধামসার(২) সরকারি প্রাথমিক বিদ্যালয়
৯) দেলি পাতাইসার সরকারি প্রাথমিক বিদ্যালয়
১০) বুগীর সরকারি প্রাথমিক বিদ্যালয়।
এছাড়া কিছু সংখ্যক হাফিজিয়া মাদ্রাসা ও এতিমখানা আছে।
কুমিল্লা-সিলেট মহাসড়কের খ়েরা বাসস্ট্যান্ড থেকে ভিতরে যাতায়ত করা যায় যানবাহনে।
এটা উচু এলাকা। তবে খাল বিল আছে। নদী নেই।
১.খাড়েরা ইদগাহ্
২.খাড়েরা কেন্দ্রীয় জামে মসজিদ 
৩.ধামসার দিঘী
বাদৈর ইউনিয়ন

বাদৈর বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন।
বাদৈর ইউনিয়নের আয়তন ৩,০১৮ একর (১২.২১ বর্গ কিলোমিটার)।
২০১১ সালের আদমশুমারি অনুযায়ী বাদৈর ইউনিয়নের মোট জনসংখ্যা ১৮,০১২ জন। এর মধ্যে পুরুষ ৮,২৮৯ জন এবং মহিলা ৯,৭২৩ জন। মোট পরিবার ৩,৩৬০টি। জনসংখ্যার ঘনত্ব প্রতি বর্গ কিলোমিটারে প্রায় ১,৪৭৫ জন।
কসবা উপজেলার উত্তরাংশে বাদৈর ইউনিয়নের অবস্থান। এ ইউনিয়নের পূর্বে বিনাউটি ইউনিয়ন, দক্ষিণে খাড়েরা ইউনিয়ন, পশ্চিমে মেহারী ইউনিয়ন এবং উত্তরে মূলগ্রাম ইউনিয়ন ও আখাউড়া উপজেলার ধরখাড় ইউনিয়ন অবস্থিত।
বাদৈর ইউনিয়ন কসবা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী বাদৈর ইউনিয়নের সাক্ষরতার হার ৪৯.৯%।
মেরি ইয়ং চেনি গ্রিলি

মেরি ইয়ং চেনি গ্রিলি (১৮১১ বা ১৮১৪ - ১৮৭২) আমেরিকান সংবাদপত্রের সম্পাদক হোরাস গ্রিলির স্ত্রী ছিলেন। তার প্রাথমিক জীবন সম্পর্কে খুব কমই জানা যায়। তিনি সংক্ষিপ্তভাবে একজন স্কুলশিক্ষক এবং পরবর্তীতে একটি মধ্যবর্তী মুহুর্ত এবং আধ্যাত্মবাদী ছিলেন । তিনি তার জীবনের বেশিরভাগ সময় মানসিকভাবে অস্থির ছিলেন বলে জানা গেছে। কিছু উৎস ১৮১১বা ১৮১৪ উল্লেখ করে তার জন্মের তারিখ অনিশ্চিত বলেছে। 
মেরি গ্রিলি ও হোরাস ৫ জুলাই ১৮৩৬ সালে উত্তর ক্যারোলিনার ওয়ারেনটনে বিয়ে করেছিলেন। তাদের বিবাহের প্রথম দিকে তিনি তার প্রথম বেসরকারী সংবাদপত্রের তহবিলের জন্য তাকে ৫০ হাজাার ডলার ব্যবহার করেছিলেন। তখনকার সময়ে বিয়ের খরচ হিসেবে এটি খুবই সাশ্রয়ী যা তাদের সংবাদপত্রের কল্যাণে করেছিলেন।
বিবাহটি সুখী ছিল না এবং স্বামীর সাথে তার নির্যাতেনের সম্পর্কটি তার জীবনকে সুখময় করেনি। বাড়ির দৌড়াদৌড়ি করার বিষয়ে তার খুব কমই বলা হয়েছিল, এবং তার স্ত্রী এবং তাদের বাড়িঘর এড়িয়ে চলেন। তবে, তিনি তাকে প্রায় নিয়মিত গর্ভবতী রেখেছিলেন, তবে বাচ্চাদের কোনও দায় নেননি হোরাস গ্রিলি। তাদের সাত সন্তানের মধ্যে পাঁচটি বেশ অল্প বয়সেই মারা গিয়েছিল, তাদের মধ্যে কেউ কেউ অবহেলায় মারা গিয়েছে বলে অভিযোগ করা হয়। 
গ্রিলি গ্রাহাম ডায়েটের একজন উকিল এবং আধ্যাত্মিকবাদী ছিলেন । তার আচরণ থেকে বোঝা যায় যে তার গুরুতর অবসাদজনতি ব্যাধি এবং অত্যধিখ-অমোঘ ব্যাধিতে আক্রান্ত ছিলেন। তিনি বিশ্বাস করেছিলেন তার পুত্র আর্থার ইয়ং গ্রিলি, "পিকি" নামে পরিচিত, আত্মিক মাধ্যম ছিলেন । তিনি তাকে দুনিয়া এবং অন্যান্য বাচ্চাদের কাছ থেকে বিচ্ছিন্ন রেখেছিলেন এবং ক্রমাগত দাবি করেছিলেন যে তিনি পরকালীন জীবন থেকে যোগাযোগ রক্ষা করছেণ। ছেলেটিও বড় হওয়ার সাথে সাথে সে মায়ের প্রতি তীব্র ক্ষোভ প্রকাশ করতে শুরু করে। কলেরা থেকে পাঁচ বছর বয়সে তার মৃত্যুর পরে, তিনি ১১ বছর বয়সী কেট ফক্সকে তার বাড়িতে থাকতে এবং তার সাথে যোগাযোগ করার জন্য ভাড়া করেছিলেন। মিসেস ফক্স পরে লিখেছেন যে তিনিও মিসেস গ্রিলিকে তীব্রভাবে অপছন্দ করেছেন।
তিনি তার জীবনের শেষ ২০ বছর ধরে " যক্ষ্মা রোঘে " ভুগছিলেন এবং এটি থেকে ৩০ অক্টোবর ১৮৭২ সালা মারা গিয়েছিলেন। তার স্বামী, যিনি মার্কিন যুক্তরাষ্ট্রের রাষ্ট্রপতির হয়ে প্রার্থী ছিলেন, তার দিন পরেই মেরি গ্রিলি মারা যান।
বেনাপোল এক্সপ্রেস

বেনাপোল এক্সপ্রেস ঢাকা-বেনাপোল রুটে চলাচলকারী একমাত্র আন্তঃনগর ট্রেন পরিষেবা যা ২০১৯ সালের ১৭ই জুলাই চালু করা হয়। বাংলাদেশ রেলওয়ে সংস্থার পশ্চিমাঞ্চল রেলওয়ে বিভাগ কর্তৃক পরিচালিত একটি বিলাসবহুল ও অত্যাধুনিক­ ট্রেন এটি।
যশোর জেলার অন্তর্গত বাংলাদেশের সর্ববৃহৎ স্থলবন্দর বেনাপোল স্থলবন্দর। এখান থেকেই ট্রেনটি যাত্রা শুরু করে বলে ট্রেনটির নামকরণ করা হয়েছে বেনাপোল এক্সপ্রেস। 
১৯৬৫ সালে পাক-ভারত যুদ্ধ শুরু হলে ঢাকা থেকে বেনাপোলগামী এবং খুলনা থেকে বেনাপোলগামী রেল পরিষেবা বন্ধ করে দেয়া হয়। তবে রেলসড়ক ও স্টেশনসমূহ অবিনষ্ট থেকে যায়। ২০১৪ সালে যশোর থেকে বেনাপোল অবধি রেলসড়কের সংস্কার করা হয়। একই সঙ্গে স্টেশনগুলোর সার্বিক সংস্কার করা হয়। পরবর্তীকালে এই পথ দিয়ে খুলনা-কলকাতা রেলপরিষেবা চালু করা হয়। তবে ঢাকা-বেনাপোল রুটে কোন সরাসরি রেল পরিষেবা না থাকায় বাংলাদেশ সরকার এই রুটে একটি নতুন ট্রেন সেবা চালুর সিদ্ধান্ত নেয়। ২০১৯ এর জুলাই মাসের ১৭ তারিখ বুধবার বেনাপোল স্টেশন থেকে ঢাকার উদ্দেশ্যে “বেনাপোল এক্সপ্রেস” যাত্রা শুরু করে। গণভবন থেকে ভিডিও সম্মেলনের মাধ্যমে নতুন এ রেল পরিষেবার উদ্বোধন করেন প্রধানমন্ত্রী শেখ হাসিনা। প্রাথমিক ভাবে তিনটি নাম প্রধানমন্ত্রীর কাছে পাঠানো হয়। সেগুলোর হলো বেনাপোল এক্সপ্রেস, বন্দর এক্সপ্রেস ও ইছামতী এক্সপ্রেস। প্রধানমন্ত্রী বেনাপোল এক্সপ্রেস নামটি দেন। 
শুরুতে ইন্দোনেশিয়া থেকে আমদানিকৃত অত্যাধুনিক প্রযুক্তির ব্রডগেজে নতুন ১২টি কোচ দিয়ে চলাচল শুরু করে ট্রেনটি। পরে তা পরিবর্তন করে ভারত থেকে আমদানিকৃত ব্রডগেজে পুরাতন ১০টি কোচ দেওয়া হলে বেনাপোলবাসী অত্যাধুনিক প্রযুক্তির নতুন কোচ পাওয়ার দাবিতে আন্দোলন শুরু করে। 
অবশেষে ২০২৩ সালের ১৮ই এপ্রিল ঈদুল ফিতরের উপহার হিসেবে চীন থেকে (পদ্মা রেল লিংক প্রকল্পের আওতায়) সদ্য আমদানিকৃত অত্যাধুনিক প্রযুক্তির ব্রডগেজে ১২টি কোচ দিয়ে যাত্রা শুরু করে বেনাপোল এক্সপ্রেস।
নিম্নে পদ্মা সেতু রুটে চলাচল করার ক্ষেত্রে সময়সূচি কিছুটা পরিবর্তন করা হয়েছে। 
পরিবর্তনশীল বিধায় বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী জানা যেতে পারে।
বেনাপোল এক্সপ্রেস ট্রেনটি যাত্রাপথ ১৫টি রেলস্টেশনে যাত্রাবিরতি করে। এসব স্টেশনে যাত্রীরা ওঠানামা করেন।
৭৯৫/৭৯৬ নং বেনাপোল এক্সপ্রেস ট্রেনটি ২ নভেম্বর ২০২৩ইং থেকে পদ্মা সেতু হয়ে চলাচল করে। আগে এই ট্রেনটি ঢাকা বিমানবন্দর - যমুনা সেতু - ঈশ্বরদী জংশন হয়ে চলাচল করতো।
বর্তমান রুটে যাত্রাবিরতিসমূহ:
বেনাপোল এক্সপ্রেস ট্রেনটি চীন থেকে (পদ্মা রেল লিংক প্রকল্পের আওতায়) সদ্য আমদানিকৃত ব্রডগেজ কোচগুলো দিয়ে পরিচালনা করা হয়। এই ট্রেনে মোট ১২টি কোচ রয়েছে। যার মধ্যে-
সর্বমোট ১২ টি কোচ থাকবে এই ট্রেনে। যাত্রী ধারণ ক্ষমতা প্রায় ৮৯৬ জন। কোচ গুলোর মধ্যে -
• এসি চেয়ার – ১ টি (গ)
• এসি কেবিন – ১ টি (খ)
• শোভন চেয়ার – ৭ টি (ঘ, চ, ট)
• পাওয়ার কার+নামাজ ঘর+শোভন চেয়ার কোচ – ১টি (ঙ)
• গার্ড ব্রেক+ডাইনিং কার+শোভন চেয়ার কোচ – ২ টি (ক, ঠ)
• আধুনিক সুবিধা আছে এই ট্রেনে।
• ট্রেনটি একটি 'ক' শ্রেণির আন্তনগর ট্রেন
• ইন্দোনেশিয়া থেকে আমদানী করা কোচ।
• আধুনিক অটোমেটিক এয়ার ব্রেক সিস্টেম।
• আছে ডিজিটাল ডিসপ্লে।
• নিরাপদ স্লাইডিং ডোর।
• আধুনিক ও মানসম্মত চেয়ার ও বার্থ।
• টিভি, ওয়ার ফাই এবং মোবাইল চার্জের ব্যবস্থা।
• আধুনিক ডাইনিং সুবিধা সহ খাবার গাড়ী।
• রেলওয়ের নিজস্ব ক্যাটারিং সার্ভিস
• অজুখানা সহ নামাজ ঘর।
• আধুনিক পরিবেশ বান্ধব বায়ো-টয়লেট।
মর্নিং গ্লোরি স্কুল অ্যান্ড কলেজ

মর্নিং গ্লোরি স্কুল অ্যান্ড কলেজ (যা "এমজিএসসি" নামেও পরিচিত) একটি কো-শিক্ষামূলক স্কুল এবং কলেজ যা বাংলাদেশের ঢাকা জেলার সাভার সেনানিবাসে অবস্থিত।বাংলাদেশ সেনাবাহিনীর ৭১ যন্ত্রকৌশল ব্রিগেড প্রতিষ্ঠানটি পরিচালনা করে। প্লে-গ্রুপ থেকে কলেজ ক্লাস পর্যন্ত রয়েছে।
লক্ষ্মীপুর সরকারি কলেজ

লক্ষ্মীপুর সরকারি কলেজ (যা এলজিসি নামেও পরিচিত) বাংলাদেশের লক্ষ্মীপুরে অবস্থিত একটি সরকারি কলেজ। কলেজটি একাদশ শ্রেণি থেকে স্নাতক পর্যন্ত ছেলে-মেয়ে উভয় শিক্ষার্থীদের জন্য উন্মুক্ত। বর্তমানে কলেজটির অধ্যাপক হিসেবে দায়িত্বে আছেন মুহাম্মদ মঞ্জুরুর রহমান।
বিভাগীয় প্রধান– প্রফেসর মোঃ ইউসুফ
বিভাগীয় প্রধান -গিয়াস উদ্দিন আহমেদ ভূঁইয়া
বিভাগীয় প্রধান-হাসীবুল সিদ্দিক 
বিভাগীয় প্রধান– মুহাম্মদ ফাতিহুল কাদীর
বিভাগীয় প্রধান– আবদুল আহাদ
বিভাগীয় প্রধান– আবদুর রহিম
বিভাগীয় প্রধান– মোহাম্মদ গিয়াস উদ্দিন
বিভাগীয় প্রধান– প্রফেসর মোঃ হারুনুর রশিদ
বিভাগীয় প্রধান– মোহাম্মদ হুমায়ুন কবির
বিভাগীয় প্রধান– ড. মোঃ মোজাহারুল হক
বিভাগীয় প্রধান– মোঃ সাইফুল ইসলাম
বিভাগীয় প্রধান– নাছিমা আক্তার
বিভাগীয় প্রধান– আবু সিনা সৈয়দ তারেক
চর ভূতা ইউনিয়ন

চর ভূতা বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
চর ভূতা ইউনিয়নের আয়তন ৬,৭১২ একর। এ ইউনিয়নের দক্ষিণে রমাগঞ্জ ইউনিয়ন, পশ্চিমে লালমোহন ইউনিয়ন, উত্তরে কালমা ইউনিয়ন এবং পূর্বে ধলী গৌরনগর ইউনিয়ন অবস্থিত।
চর ভূতা ইউনিয়ন লালমোহন উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চর ভূতা ইউনিয়নের মোট জনসংখ্যা ২৮,৫৩৫ জন। এর মধ্যে পুরুষ ১৩,৭৪৩ জন এবং মহিলা ১৪,৭৯২ জন। মোট পরিবার ৬,৩৭২টি।
২০১১ সালের আদমশুমারি অনুযায়ী চর ভূতা ইউনিয়নের সাক্ষরতার হার ৩৮.৫%। এ ইউনিয়নে ২টি মাধ্যমিক বিদ্যালয়, ৪টি নিম্ন মাধ্যমিক বিদ্যালয়, ২৫টি সরকারি প্রাথমিক বিদ্যালয় ও ৩টি মাদ্রাসা রয়েছে।
ভাউকসার জমিদার বাড়ি

ভাউকসার জমিদার বাড়ি বাংলাদেশ এর কুমিল্লা জেলার বরুড়া উপজেলার ভাউকসার নামক স্থানে অবস্থিত এক ঐতিহাসিক জমিদার বাড়ি। 
আনুমানিক ১৯০৩ সালে এই ভাউকসার জমিদার বাড়িটি প্রতিষ্ঠিত। তবে কার দ্বারা এই জমিদার বাড়িটি প্রতিষ্ঠিত হয়েছে তার কোনো সঠিক তথ্য পাওয়া যায়নি। তবে এই জমিদার বংশধররা যে ইসমাল ধর্মালম্বী ছিলেন তা বুঝা যায় বাড়ির মধ্যে থাকা সুন্দর নান্দনিক মসজিদ দেখে।
জমিদার বাড়ির প্রবেশাদ্বার, ভবন, পুকুর ও একটি তিন গুম্বুজ বিশিষ্ট্য ফুল ও লতাপাতার নকশাকৃত মসজিদ।
চারুচন্দ্র বন্দ্যোপাধ্যায়

চারুচন্দ্র বন্দ্যোপাধ্যায় (১১ অক্টোবর, ১৮৭৭ ― ১৭ ডিসেম্বর,১৯৩৮) একজন বাঙালি লেখক ও উপন্যাসিক। 
চারুচন্দ্র বন্দ্যোপাধ্যায় ১৮৭৭ সালের ১১ই অক্টোবর অবিভক্ত বাংলার মালদহের চাঁচলে জন্ম গ্রহণ করেন। তাদের আদি বাসস্থান ছিল বর্তমান বাংলাদেশের যশোরে। বাবা গোপালচন্দ্র বন্দ্যোপাধ্যায়, মা মুক্তকেশী দেবী। ১৮৯৫ সালে বলাগড় হাই স্কুল থেকে এন্ট্রান্স, ১৮৯৬ সালে জেনারেল অ্যাসেম্ব্লিজ (বর্তমান স্কটিশ চার্চ কলেজ) থেকে এফ.এ এবং ১৮৯৯ সালে প্রেসিডেন্সি কলেজ থেকে বি.এ. পাশ করেন। ১৮৯৬ সালে দুমকা নিবাসী রাধারাণী দেবীর সঙ্গে বিবাহ হয়। কিন্তু বিবাহের মাত্র চার বছর পরেই ১৯০০ সালে রাধারাণীর মৃত্যু হলে তিনি পদ্মাবতী দেবীর সঙ্গে পরিণয় সূত্রে আবদ্ধ হন। অধ্যাপক কনক বন্দ্যোপাধ্যায় এঁদের সন্তান।
চারুচন্দ্রের সাহিত্য জীবনের শুরু 'মেঘদূত','মাঘ' প্রভৃতি পত্রিকায় সংস্কৃত সাহিত্যের সমালোচক হিসাবে। ইন্ডিয়ান পাবলিশিং হাউস-এ যোগ দিয়ে পুস্তক প্রকাশন ব্যপারে কৃতী সম্পাদক ও অনুবাদক হিসাবে বিশেষ প্রতিষ্ঠা লাভ করেন। কিছুকাল তিনি "ভারতী" পত্রিকার সম্পাদক ছিলেন। 'প্রবাসী'র সহ-সম্পাদক হিসাবে সমধিক পরিচিতি পান। 'প্রবাসী'তেই প্রকাশিত হয় তার প্রথম মৌলিক রচনা "মরমের কথা" ছোটগল্প। বাংলা ভাষা ও শব্দতত্ত্বে তার দক্ষতা ছিল। ১৯১৯ সালে কলকাতা বিশ্ববিদ্যালয়ের বাংলা বিভাগে অধ্যাপক হিসাবে যোগদান করেন। ঢাকা বিশ্ববিদ্যালয়ে অধ্যাপক পদে যোগদানের জন্য তিনি ১৯২৪ সালে ঢাকা চলে যান। ১৯২৮ সালে তিনি ঢাকা বিশ্ববিদ্যালয় থেকেই সাম্মানিক এম.এ উপাধি লাভ করেন। ঊনবিংশ ও বিংশ শতাব্দীর উল্লেখযোগ্য লেখকদের মধ্যে ইন্দিরা দেবী, অনুরূপা দেবী, শৈলজানন্দ মুখোপাধ্যায়, রাজশেখর বসু এবং অন্যান্যদের সঙ্গে চারুচন্দ্রের নামও করতে হয়। ‘স্রোতের ফুল’, ‘পরগাছা’ প্রভৃতি তার রচিত ২৫টি উপন্যাসের অন্যতম। ছোটদের জন্যও তিনি লিখেছেন, বেশ কয়েকটি গ্রন্থের অনুবাদ প্রকাশ করেছেন ছোটদের উপযোগী করে। মহাকবি ভাসের 'অবিমারক' নাটকের এবং কয়েকটি উপন্যাস ও কিশোরপাঠ্য গ্রন্থের সার্থক অনুবাদ করেছেন। 'ভাতের জন্মকথা' তার একটি বিশেষ উল্লেখযোগ্য শিশুপাঠ্য গ্রন্থ। তবে তিনি সমধিক পরিচিত তার রবীন্দ্র-গবেষণামূলক গ্রন্থ ‘রবি-রশ্মি’র জন্য।
চারুচন্দ্রের মৃত্যু হয় ১৯৩৮ সালের ১৭ই ডিসেম্বর।
বৈদ্যুতিক গাড়ি

বৈদ্যুতিক গাড়ি একটি অটোমোবাইল যা এক বা একাধিক বৈদ্যুতিক মোটর দ্বারা চলে এবং রিচার্জেবল ব্যাটারিতে সঞ্চিত শক্তি ব্যবহার করে। ১৮৮০ এর দশকে প্রথম ব্যবহারিক বৈদ্যুতিন গাড়ি তৈরি হয়েছিল। অভ্যন্তরীণ ইঞ্জিন, বিশেষত বৈদ্যুতিক স্টার্টার এবং সস্তা পেট্রোল (পেট্রোল) এবং ডিজেল উৎপাদন শুরু হওয়ার আগে পর্যন্ত ১৯ শতকের শেষদিকে এবং ২০ শতকের গোড়ার দিকে বৈদ্যুতিক গাড়িগুলির জনপ্রিয় ছিল।
২০০৮ সাল থেকে, ব্যাটারিগুলির অগ্রগতির কারণে এবং গ্রিনহাউস গ্যাস নিঃসরণ হ্রাস করার এবং নগরীর বায়ু দূষনের মানের উন্নতি করার ইচ্ছার কারণে বৈদ্যুতিক যানবাহন উৎপাদনে একটি পুনর্জাগরণ ঘটে। বৈদ্যুতিন গাড়ির চার্জিং বিভিন্ন চার্জিং স্টেশনগুলিতে করা যেতে পারে, এই চার্জিং স্টেশনগুলি বাড়ি এবং পাবলিক উভয় জায়গায়ই স্থাপন করা যেতে পারে। 
কার্বন নিঃসরণ কমানো, দূষণ নিয়ন্ত্রণ ও শব্দ দূষণ নিয়ন্ত্রণে উদ্দেশ্যে বিশ্বব্যাপী বৈদ্যুতিক গাড়ি ক্রয়-বিক্রয় এ উৎসাহ প্রদান করা হচ্ছে। বাংলাদেশের প্রেক্ষাপটে বর্তমান অবস্থা চলতে থাকলে পরিবহন খাতের জন্য মোট কার্বন নিঃসরণের ৮.৮৬% এর জন্য দায়ী হবে।
হালিশহর ক্যান্টনমেন্ট পাবলিক স্কুল ও কলেজ

হালিশহর ক্যান্টনমেন্ট পাবলিক স্কুল এন্ড কলেজ চট্টগ্রামের হালিশহর সেনানিবাসে অবস্থিত একটি উচ্চ মাধ্যমিক শিক্ষাপ্রতিষ্ঠান। ২০১৩ খ্রিষ্টাব্দে প্রতিষ্ঠিত হয়েছিল এটি। প্রতিষ্ঠানটি বাংলাদেশ সেনাবাহিনী কর্তৃক পরিচালিত হয়।
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। তাছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক ক্রীড়া প্রতিযোগিতাও অনুষ্ঠিত হয়ে থাকে।
হালিশহর সেনানিবাস

হালিশহর সেনানিবাস চট্টগ্রামের হালিশহরে অবস্থিত একটি সেনানিবাস। এটি সারা বাংলাদেশ জুড়ে ৩১ টি সেনানিবাসের একটি।
জাহানাবাদ সেনানিবাস

জাহানাবাদ সেনানিবাস বাংলাদেশের খুলনায় অবস্থিত একটি সেনানিবাস। খুলনা শহর থেকে খুলনা-যশোর মহাসড়কের উত্তরে দিকে ১৫ কিলোমিটার সামনে দূরে হাতের ডানপাশে জাহানাবাদ সেনানিবাসের অবস্থান।
কাপ্তাই সেনানিবাস

কাপ্তাই সেনানিবাস রাঙ্গামাটির কাপ্তাইতে অবস্থিত একটি সেনানিবাস। যেখানে বাংলাদেশ সামরিক বাহিনীর চব্বিশতম পদাতিক বিভাগের অধীনে একটি নৌবাহিনী এবং ৬৫ তম পদাতিক ব্রিগেডের সদর দফতর অবস্থিত।
বীর উত্তম শহীদ মাহবুব সেনানিবাস

বীর উত্তম শহীদ মাহবুব সেনানিবাস (যা খোলাহাটি সেনানিবাস বা পার্বতীপুর সেনানিবাস নামেও পরিচিত) বাংলাদেশের দিনাজপুর জেলার পার্বতীপুরে অবস্থিত একটি সামরিক সেনানিবাস।
ইস্ট বেঙ্গল রেজিমেন্ট সেন্টার

ইস্ট বেঙ্গল রেজিমেন্ট সেন্টার বা ইবিআরসি হচ্ছে চট্টগ্রাম সেনানিবাসে অবস্থিত বাংলাদেশ সেনাবাহিনীর ইস্ট বেঙ্গল রেজিমেন্টের পদাতিক প্রশিক্ষণ কেন্দ্র।
১৯৪৭ সালের দেশবিভাগের সময় ব্রিটিশ ভারতীয় সেনাবাহিনী হতে রেজিমেন্ট সেন্টারটির গোড়াপত্তন হয় এবং একই সময় পাকিস্তান সেনাবহিনীতে অঙ্গীভূত হয় ইস্ট বেঙ্গল রেজিমেন্ট সেন্টারটি ১৯৪৭ সালের নভেম্বর মাসে অনুমোদোন প্রাপ্ত হয় ও কাজ শুরু করে । ১৯৪৮ সালে ১৫ই ফেব্রুয়ারি ইস্ট বেঙ্গল রেজিমেন্টল সেন্টার কর্তৃক প্রশিক্ষিত ১ম ইস্ট বেঙ্গল রেজিমেন্টকে ইস্ট বেঙ্গল রেজিমেন্টের প্রথম ব্যাটালিয়নে উত্থাপন করা হয় এবং আনুষ্ঠানিক উদ্ভোধন করা হয়, নব্যগঠিত প্রশিক্ষণ সংস্থাটি ইস্ট বেঙ্গল রেজিমেন্টের নতুন নিয়োগকৃত বাঙালী সেনাদের প্রশিক্ষণের জন্য তৈরি করা হয়েছিল। সদ্যজাত ইস্ট বেঙ্গল রেজিমেন্টের প্রশিক্ষণ সংস্থা বা ইস্ট বেঙ্গল রেজিমেন্টাল সেন্টারের জ্যেষ্ঠ বাঙালি সেনাকর্মকর্তা মেজর আব্দুল ওয়াহেদ চৌধুরী ভারপ্রাপ্ত অধিনায়ক/কমান্ড্যান্ট হিসেবে দায়িত্ব পালন করেন এবং তিনি সর্বপ্রথম ১ম ইস্ট বেঙ্গল রেজিমেন্টকে গঠন ও কমান্ড করেন ইস্ট বেঙ্গল রেজিেন্টের ১ম ব্যাটালিয়নে উত্থাপন করেন। ১৯৭১ সালের মুক্তিযুদ্ধকালীন ইস্ট বেঙ্গল রেজিমেন্টাল সেন্টারের অবস্থান ছিল চট্টগ্রাম সেনানিবাসে এবং কমান্ড্যান্ট ছিলেন ব্রিগেডিয়ার মাহমুদুর রহমান মজুমদার। তিনি ১৯৭১ সালে পাকিস্তান সেনাবাহিনীর ঊর্ধ্বতন কর্তৃপক্ষের নির্দেশ অমান্য করে "সোয়াত" জাহাজ থেকে অস্ত্র খালাসে বাধা দান করায় নিজের পদ হতে অপসারিত হন। ১৯৭১ সালের ২৫শে মার্চ কালো রাতে ইস্ট বেঙ্গল রেজিমেন্টাল সেন্টারের ৮ জন বাঙ্গালী সেনা অফিসার সহ মোট ১৫০০ অন্যান্য র‍্যাঙ্কের বাঙ্গালী সেনাদের হত্যা করে পাক বাহিনী।
মোহাম্মদ হাদিস উদ্দিন

মোহাম্মদ হাদিস উদ্দিন (জন্ম: ফেব্রুয়ারি ১৯৪৯ - মৃত্যু: আগস্ট ২০২১) একজন বাংলাদেশী পুলিশ কর্মকর্তা যিনি বাংলাদেশ পুলিশের ২০ তম পুলিশ মহাপরিদর্শক হিসাবে দায়িত্ব পালন করেন। তারপরে তাকে সংস্থাপন মন্ত্রণালয়ে স্থানান্তর করা হয়।
মোহাম্মদ হাদিস উদ্দিন ১৯৭৩ সালে বিসিএস ১ম ব্যাচের পুলিশ ক্যাডার সার্ভিসের একজন কর্মকর্তা ছিলেন। তিনি ১৯৯৩ সালে কম্বোডিয়ায় ইউএন মিশনে ডেপুটি কমান্ডার এবং ১৯৯৯ থেকে ২০০৩ সাল পর্যন্ত নয়াদিল্লিতে বাংলাদেশ হাইকমিশনার ছিলেন। বাংলাদেশ পুলিশের ২০ তম পুলিশ মহাপরিদর্শক নিযুক্ত হওয়ার আগে তিনি পুলিশ সদর দফতরে অতিরিক্ত আইজিপি (অর্থ ও উন্নয়ন) ছিলেন।
সেনাকুঞ্জ

সেনাকুঞ্জ বাংলাদেশ সেনাবাহিনীর অফিসিয়াল মিলনায়তন / কনভেনশন সেন্টার। এটি ঢাকা সেনানিবাসে অবস্থিত। ভেন্যুটিতে বাংলাদেশ সশস্ত্র বাহিনীর দাপ্তরিক ইভেন্ট অনুষ্ঠিত হয়ে থাকে।
১৯৭১ সালে বাংলাদেশ মুক্তিযুদ্ধের সময় বাংলাদেশ সশস্ত্র বাহিনী প্রতিষ্ঠিত হয়, তার স্মরণে বার্ষিক সশস্ত্র বাহিনী দিবসের অনুষ্ঠান এখানে আয়োজন করা হয়। ভেন্যুটিতে বাংলাদেশ সশস্ত্র বাহিনী বার্ষিক ইফতার পার্টি আয়োজন করে এবং বাংলাদেশের উচ্চবিত্তরা এসব অনুষ্ঠানে অংশ নেন।
আরমান

আরমান হচ্ছে ২০০২ সালে মুক্তিপ্রাপ্ত একটি বাংলাদেশী মারপিটধর্মী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন মনতাজুর রহমান আকবর এবং প্রযোজনা করেছেন কামাল মোহাম্মদ কিবরিয়া লিপু। এতে অভিনয় করেছেন মান্না, পূর্ণিমা, রাজ্জাক, ডলি জহুর ও মিজু আহমেদ। এটি ২০০১ সালে মুক্তিপ্রাপ্ত ভারতীয় তামিল চলচ্চিত্র "ধিল" এর পুনঃনির্মাণ।
ফিল্মফেয়ার পুরস্কার পূর্ব

ফিল্মফেয়ার অ্যাওয়ার্ডস বাংলা হলো বার্ষিক ফিল্মফেয়ার পুরস্কারগুলির বাংলা বিভাগ, বাংলা চলচ্চিত্র শিল্প শৈল্পিক এবং চলচ্চিত্রগত শ্রেষ্ঠত্বকে সম্মান জানাতে টাইমস গ্রুপ দ্বারা উপস্থাপিত হয়। ২০০৭ সালের ২৯ মার্চ বাংলা, অসমীয়া ও ওড়িয়া চলচ্চিত্রের জন্য পুরস্কারের প্রথম কিস্তি অনুষ্ঠিত হয়েছিল। পুরস্কার অনুষ্ঠানটি ২০১৫ এবং ২০১৬ সালে বন্ধ ছিল, তারপর আবার ২০১৭ সাল থেকে চালু হয় শুধুমাত্র বাংলা চলচ্চিত্রের জন্য।
২০১৪ সালের ৮ ই মার্চ, কলকাতায় আয়োজিত এক সংবাদ সম্মেলনে বিশ্বব্যাপী মিডিয়া গ্রুপ ঘোষণা করেছিল যে ফিল্মফেয়ার পুরস্কার এই অঞ্চলের সেরা সিনেমা শৈল্পিক প্রতিভা সম্মানের জন্য পূর্ব ভারতে আত্মপ্রকাশ করছে। উদ্বোধনী কিস্তিতে ২৯ টি বিভাগে পুরস্কার কলকাতার সায়েন্স সিটি মিলনায়তনে দেওয়া হবে ২৯ শে মার্চ ২০১৪ সালে। পুরস্কারগুলিতে বাংলা চলচ্চিত্রের জন্য ২১ টি এবং ওড়িয়া ও অসমীয়া চলচ্চিত্রের জন্য চারটি ট্রফি অন্তর্ভুক্ত করা হয়। ওড়িয়া ও অসমীয়া উভয় চলচ্চিত্রের জন্য চারটি বিভাগ হ'ল সেরা চলচ্চিত্র, সেরা পরিচালক, সেরা অভিনেতা এবং সেরা অভিনেত্রী। বিজয়ীদের বাংলা চলচ্চিত্রের ১০২ টি প্রবেশিকা, ওড়িয়া এবং অসমীয়া চলচ্চিত্রের যথাক্রমে ৩৬ এবং ১৪ টি প্রবেশিকা থেকে নির্বাচিত হবে। সেই অনুষ্ঠানে প্রধান অতিথি হিসাবে উপস্থিত ছিলেন বাংলা চলচ্চিত্র অভিনেতা প্রসেনজিৎ চট্টোপাধ্যায় । এরপরে ১১ মার্চ ভুবনেশ্বরে এবং ১৪ মার্চ গুয়াহাটিতে যথাক্রমে ওড়িয়া চলচ্চিত্র অভিনেতা অনুভ মোহান্তি এবং অসমীয়া চলচ্চিত্র অভিনেতা কোপিল বোরা ও জেরিফা ওয়াহিদের উপস্থিতিতে আরও দুটি প্রেস কনফারেন্স হয়। ২০১৭ সাল থেকে পুরস্কারটি শুধুমাত্র বাংলা চলচ্চিত্র জগতকে দেওয়া হচ্ছে।
৩য় ফিল্মফেয়ার পুরস্কার পূর্ব

ফিল্মফেয়ার ম্যাগাজিনের দ্বারা উপস্থাপিত তৃতীয় ফিল্মফেয়ার পুরস্কার পূর্ব অনুষ্ঠান ২০১৭ সালের সেরা বাংলা ভাষার ভারতীয় চলচ্চিত্রকে সম্মান জানায়। অনুষ্ঠানটি ১৭ ফেব্রুয়ারি ২০১৮ সালে অনুষ্ঠিত হয় এবং পরমব্রত চ্যাটার্জি এবং আবির চ্যাটার্জি সহ-আয়োজন করেন। 
তৃতীয় ফিল্মফেয়ার পুরস্কার পূর্ব-এর জন্য মনোনীতদের নাম ১৩ ফেব্রুয়ারি ২০১৮ সালে ঘোষণা করা হয়।
নির্বাত নল

নির্বাত নল বা বায়ুশূন্য নল হলো এক ধরনের কাচের নল, যার ভেতর থেকে সমস্ত বায়বীয় পদার্থ নিষ্কাশন করে ফেলা হয় এবং এতে একাধিক তড়িৎদ্বার স্থাপন করে এর ভেতরে ইলেকট্রনের প্রবাহ নিয়ন্ত্রণ করা হয়। আদি কম্পিউটার যন্ত্রগুলিতে নির্বাত নলগুলিকে সুইচ (বর্তনী সম্পূর্ণকারক-বিচ্ছিন্নকারক) কিংবা বিবর্ধক হিসেবে ব্যবহার করা হত। নির্বাত নলের ইংরেজি পারিভাষিক নাম ভ্যাকুয়াম টিউব (Vacuum tube)।
ইলেকট্রন বিজ্ঞানের যাত্রা শুরু হয় এডিসন ক্রিয়া আবিষ্কারের মধ্য দিয়ে। ব্রিটিশ পদার্থবিজ্ঞানী ফ্লেমিং ১৯০৪ সালে এডিসন ক্রিয়াকে কাজে লাগিয়ে প্রথম নির্বাত নল উদ্ভাবন করেন। ফ্লেমিংয়ের নির্বাত নলটি একমুখীকারক (রেকটিফায়ার) হিসেবে কাজ করে। এতে দুটি তড়িৎদ্বার (ইলেকট্রোড) ছিল বলে এর নাম দেয়া হয় দ্বি-তড়িৎদ্বার বা ডায়োড (Diode)।
দ্য ফরেস্ট ত্রি-তড়িৎদ্বার বা ট্রায়োড নামে একটি নির্বাত নল আবিষ্কার করেন, যাতে তিনটি তড়িৎদ্বার ছিল।
১৯২০-এর দশকে নির্বাত নল ব্যবহার করা হত। যেখানে এক প্রান্তে একটি উত্তপ্তকারক থাকত যা ধাতুকে উত্তপ্ত করত। ধাতুটি তাপ গ্রহণ করে ইলেকট্রন নিঃসরণ করত। শুধু উত্তপ্তকারকটিকে খোলা বা বন্ধ করা হত।
২০শ শতকের প্রথমার্ধে বেতার সম্প্রচার, দূরপাল্লার টেলিফোন তথা দূরালাপন সেবা, টেলিভিশন এবং একেবারে প্রথম দিককার ইলেকট্রনিক ডিজিটাল কম্পিউটার, এই সবগুলি প্রযুক্তিই নির্বাত নলের মাধ্যমে বাস্তবায়ন করা হয়। বিশেষ করে আদি কম্পিউটারগুলি নির্বাত নল দিয়ে তৈরি সবচেয়ে বৃহদাকার ব্যবস্থা ছিল। ২০শ শতকের দ্বিতীয়ার্ধে এসে প্রায় সমস্ত ব্যবহারিক ক্ষেত্রে এগুলিকে ট্রানজিস্টর নামক যন্ত্র দিয়ে প্রতিস্থাপিত করা হয়। এর পরেও টেলিভিশন ও কম্পিউটার মনিটরের মত চিত্র প্রদর্শক যন্ত্রাংশগুলিতে নির্বাত নলের ব্যবহার অব্যাহত থাকে; এগুলিকে ক্যাথোড রশ্মি নল বলা হত। এছাড়া অণুতরঙ্গ চুল্লী ও মহাশূন্যের কৃত্রিম উপগ্রহগুলিতে উচ্চ কম্পাঙ্কের সম্প্রচারক হিসেবে এগুলি আজও ব্যবহৃত হয়।
পাটালি

খেজুর গাছ থেকে রস সংগ্রহ করে মাটির হাঁড়ি বা টিনের তাপাল/তাফাল আগুনের চুলায় বসিয়ে ঘন করে পাক দিয়ে গুড় তৈরি করা হয়। খেজুরের রস দ্বারা তৈরী গুড় যা জ্বাল দিয়ে ঘন করার পর নির্দিষ্ট আকারের পাত্রে ঢেলে ঠাণ্ডা করে তৈরি করা হয়, তাকেই পাটালিগুড় বলে।
বাংলাদেশে পাটালি গুড় দিয়ে পিঠা, পায়েস ইত্যাদি সুস্বাদু নাস্তা তৈরি করা হয়। পাটালি গুড়ের সন্দেশ এদেশে একটি অত্যন্ত জনপ্রিয় মিষ্টান্ন।
আলফ্রেড মার

আলফ্রেড পার্সি মার (; জন্ম: ২৮ মার্চ, ১৮৬২ - মৃত্যু: ১৫ মার্চ, ১৯৪০) সিডনির পিরমন্ট এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন আলফ্রেড মার।
১৮৮২-৮৩ মৌসুম থেকে ১৮৯০-৯১ মৌসুম পর্যন্ত আলফ্রেড মারের প্রথম-শ্রেণীর খেলোয়াড়ী জীবন চলমান ছিল। নিউ সাউথ ওয়েলসের কার্যকরী ব্যাটসম্যান ও বোলার ছিলেন। তিনবার ইংল্যান্ড গমন করার জন্যে মনোনীত হয়েছিলেন। কিন্তু কোনবারই আমন্ত্রণ বার্তা গ্রহণ করেননি। ১৮৮৫ সালে আর্থার শ্রিউসবারির নেতৃত্বাধীন দলের বিপক্ষে অস্ট্রেলিয়ার সম্মিলিত একাদশের সদস্যরূপে চার খেলার একটিতে অংশ নিয়েছিলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলফ্রেড মার। ১ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে উইলিয়াম ব্রুস, জন ট্রাম্বল, এফি জার্ভিস, রোল্যান্ড পোপ, আলফ্রেড মার, হ্যারি মাসগ্রোভ, জ্যাক ওর‍েল, স্যাম মরিস ও ডিগার রবার্টসনের একযোগে টেস্ট অভিষেক ঘটেছিল। এটিই তার সর্বশেষ টেস্টে অংশগ্রহণ ছিল। খেলায় তিনি ০ ও ৫ রান তুলেন এবং বল হাতে নিয়ে কোন উইকেটের সন্ধান পাননি। ঐ খেলায় তার দল ১০ উইকেটের ব্যবধানে পরাজিত হয়। এরপর আর তাকে কোন টেস্টে অংশগ্রহণ করতে দেখা যায়নি।
৬৭ বছর বয়সেও নিজ শারীরিক সক্ষমতা বজায় রেখেছিলেন। এ সময়ে সিডনিতে অনুষ্ঠিত গ্রেড প্রতিযোগিতায় ১০১ রানের মনোরম ইনিংস উপহার দিয়েছিলেন। ১৫ মার্চ, ১৯৪০ তারিখে ৭৭ বছর বয়সে নিউ সাউথ ওয়েলসের আর্নক্লিফ এলাকায় আলফ্রেড মারের দেহাবসান ঘটে।
জড়তার ভ্রামক

একটি কণার ভর ও ঘূর্ণন অক্ষ হতে এর লম্ব দূরত্বের বর্গের গুণফলকে উক্ত কণার জড়তার ভ্রামক বলে। বস্তুর মধ্যস্থিত সবগুলো কণার জড়তার ভ্রামকের সমষ্টিকে উক্ত বস্তুর জড়তার ভ্রামক বলে।
কোন অক্ষের চারদিকে ঘূর্ণায়মান কোন বস্তুর ওপর যে টর্ক প্রয়োগ করলে তাতে একক কৌণিক ত্বরণের সৃষ্টি হয় তাকে ওই অক্ষের সাপেক্ষে তার জড়তার ভ্রামক বলে।
একটা বস্তু সরলেরেখায় চললে ভরের যে ভূমিকা , কৌণিক গতিতে চললে জড়তার ভ্রামকের একই ভূমিকা।
মনেকরি, একটি বস্তু উল্লম্ব অক্ষ এর সাপেক্ষে ঘূর্ণরত।
বস্তুটির একটি কণাটির ভর = formula_1
ঘূর্ণন অক্ষ হতে এর দূরত্ব = formula_2
সংজ্ঞা অনুযায়ী, কণাটির জড়তার ভ্রামক, formula_3
জড়তার ভ্রামক কণা বা কণাসমূহের তথা বস্তুর কৌণিক বেগের উপর নির্ভর করে না। এটি নির্ভর করে ঘূর্ণন অক্ষ সাপেক্ষে বস্তুর ভর বন্টনের উপর। কৌণিক বেগ কম বা বেশি হলে কৌণিক ভরবেগ ও গতিশক্তি কম বা বেশি হবে কিন্তু ঘূর্ণন অক্ষ সাপেক্ষে একটি বস্তুর জড়তার ভ্রামক অপরিবর্তিত থাকবে।
সুতরাং, সমগ্র বস্তুকণার জড়তার ভ্রামক,formula_4
বা,formula_5formula_6
ধরা যাক, ঘূর্ণনরত বস্তুটির মোট ভর = M; কল্পনা করা যাক, বস্তুটির সমস্ত ভর একটি বিন্দুতে কেন্দ্রীভূত আছে। ঘূর্ণন অক্ষ হতে ঐ বিন্দুর দূরত্ব K । K এর মান এমন যাতে,formula_7  । কাল্পনিক এ দূরত্বকে চক্রগতির ব্যাসার্ধ বলা হয়।
কোন দৃঢ় বস্তুর সমগ্র ভর যদি একটি নির্দিষ্ট বিন্দুতে কেন্দ্রীভূত করা যায় যাতে করে একটি নির্দিষ্ট অক্ষের সাপেক্ষে ঐ কেন্দ্রীভূত বস্তুকণার জড়তার ভ্রামক, ঐ নির্দিষ্ট অক্ষের সাপেক্ষে সমগ্র দৃঢ় ঐ বস্তুর জড়তার ভ্রামকের সমান হয়, তাহলে ঐ নির্দিষ্ট অক্ষ থেকে কেন্দ্রীভূত বস্তুকণার লম্ব দূরত্বকে চক্ৰগতির ব্যাসার্ধ বলে।
তাৎপর্যঃকোন অক্ষের সাপেক্ষে কোন বস্তুর জড়তার ভ্রামক formula_8বলতে বােঝায় ঐ বস্তুর
প্রত্যেকটি কণার ভর এবং ঐ অক্ষ থেকে তাদের প্রত্যেকের লম্ব দূরত্বের বর্গের গুণফলের সমষ্টি formula_8।
জড়তার ভ্রামক সংক্রান্ত দুটি উপপাদ্যের সাহায্যে কোন বস্তুর কোন একটি বিশেষ অক্ষের সাপেক্ষে জড়তার ভ্রামকের মান বের করা যায়। উপপাদ্য দুটি হল – (ক) লম্ব অক্ষ উপপাদ্য এবং (খ) সমান্তরাল অক্ষ উপপাদ্য।
বিবৃতিঃ কোন সমতল পাতের তলে অবস্থিত দুটি পরস্পর লম্ব অক্ষের সাপেক্ষে ঐ পাতের জড়তার ভ্রামকদ্বয়ের সমষ্টি হবে ঐ দূই অক্ষের ছেদবিন্দু দিয়ে এবং পাতের অভিলম্বভাবে গমনকারী অক্ষের সাপেক্ষে পাতটির জড়তার ভ্রামকের সমান।
অর্থাৎ, formula_10
যে কোন অক্ষের সাপেক্ষে কোন বস্তুর জড়তার ভ্রামক হবে ঐ অক্ষের সমান্তরাল ও বস্তুর ভরকেন্দ্রের মধ্য দিয়ে গমনকারী অক্ষের সাপেক্ষে জড়তার ভ্রামক এবং ঐ বস্তুর ভর ও দুই অক্ষের মধ্যবর্তী লম্ব দূরত্বের বর্গের গুণফলের সমষ্টির সমান।
অর্থাৎ, formula_11
বিসকা ইউনিয়ন

বিসকা ইউনিয়ন বাংলাদেশের ময়মনসিংহ জেলার তারাকান্দা উপজেলার অন্তর্গত একটি ইউনিয়ন।
এটি ময়মনসিংহের তারাকান্দা থানার সর্বশেষ ইউনিয়ন।
ময়মনসিংহ জেলার তারাকান্দা উপজেলার বিসকা ইউনিয়ন একটি ঐতিহ্যবাহী  ইউনিয়ন। এই ইউনিয়নটি যখন প্রতিষ্ঠিত হয় তখন এর গ্রাম সংখ্যা ছিল ২১ টি, নাম টি ২১নং বিসকা ইউনিয়ন। পরে একটি গ্রাম বাদ দিয়ে ২০ টি গ্রাম নিয়ে গঠিত হয় ২০ নং বিসকা ইউনিয়ন। বর্তমানে তারাকান্দা উপজেলা নব গঠিত হওয়ায় ২০টি গ্রাম নিয়ে আবারো নামে নামে পরিবর্তন আসে। বর্তমানে ১০নং বিসকা ইউনিয়ন পরিষদ।
বিসকা নাম টি কেন কিভাবে হইছে তার সঠিক ব্যাক্যা একনো পাওয়া যাইনি।
তবে মানুষের ভাষ্য অনুযায়ী বিসু খা নাম থেকেই বিসকা নমটি উৎপ্তি।
বিসকা, বাথুয়াদি, কাকচর, মেছেড়া, নগুয়া, দয়ারামপুর, লালমা, ভাটিয়াপাড়া, তিলাটিয়া, আমসোলা, ঘিটুয়ারী, চান্দপুর, গজহরপুর, কাকনিকোনা, খিচা, সানুড়া, বাতিকুড়া, শিমুলিয়া, কাছিমপুর, কুটুরাগাও।
শিক্ষার হার:
শিক্ষা প্রতিষ্ঠান': 
 ""মাধ্যমিক বিদ্যালয়""
 "" মাদ্রাসা""
 ""প্রাথমিক বিদ্যালয় ""
তারাকান্দা উপজেলার ০৩ কিঃমিঃ রেললাইন ও বিসকা রেল স্টেশন। 
বর্তমান চেয়ারম্যান-সাকির আহমেদ বাবুল ।
আখাউড়া থানা

আখাউড়া থানা বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি থানা।
১৯৭৬ সালের ২০ জুন আখাউড়া থানা প্রতিষ্ঠিত হয়।
আখাউড়া উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম আখাউড়া থানার আওতাধীন।
আখাউড়া উত্তর ইউনিয়ন

আখাউড়া উত্তর বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন।
আখাউড়া উত্তর ইউনিয়নের আয়তন ২,২৩৩ একর (৯.০৪ বর্গ কিলোমিটার)।
২০১১ সালের আদমশুমারি অনুযায়ী আখাউড়া উত্তর ইউনিয়নের মোট জনসংখ্যা ১১,৯৫১ জন। এর মধ্যে পুরুষ ৫,৭৪৭ জন এবং মহিলা ৬,২০৪ জন। মোট পরিবার ২,২৫৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৩২৩ জন।
আগে আখাউড়া উত্তর ইউনিয়ন পরিষদটি ইউনিয়ন বোর্ড ছিল। পরবর্তীতে এ ইউনিয়ন পরিষদে নির্বাচিত পরিষদ গঠিত হয়। ১২/১২/১৯৯৯ সালে এই ইউনিয়নের একটি বড় অংশ নিয়ে আখাউড়া পৌরসভা গঠিত হয়।
আখাউড়া উপজেলার সর্ব-উত্তরে আখাউড়া উত্তর ইউনিয়নের অবস্থান। এ ইউনিয়নের দক্ষিণে আখাউড়া দক্ষিণ ইউনিয়ন ও আখাউড়া পৌরসভা; পশ্চিমে আখাউড়া পৌরসভা, ব্রাহ্মণবাড়িয়া সদর উপজেলার বাসুদেব ইউনিয়ন ও মাছিহাতা ইউনিয়ন; উত্তরে বিজয়নগর উপজেলার সিংগারবিল ইউনিয়ন এবং পূর্বে ভারতের ত্রিপুরা প্রদেশ অবস্থিত।
আখাউড়া উত্তর ইউনিয়ন আখাউড়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আখাউড়া উত্তর ইউনিয়নের সাক্ষরতার হার ৫৫.৭%।
আখাউড়া উত্তর ইউনিয়নে যাতায়াতের মাধ্যম হচ্ছে রেলপথ, সড়কপথ ও নৌপথ। সব ধরনের যানবাহননে যোগাযোগ করা যায়। আখাউড়া উত্তর ইউনিয়নে একটি রেলওয়ে স্টেশন রয়েছে,নাম আজমপুর রেলওয়ে স্টেশন।
আখাউড়া উত্তর ইউনিয়নে প্রবাহিত হয়েছে তিতাস নদী। এছাড়াও এ ইউনিয়নে খালও রয়েছে।
আখাউড়া উত্তর ইউনিয়নে অনেক হাটবাজার রয়েছে। এর মধ্যে আজমপুর বাজার উল্লেখযোগ্য।
বীরউত্তম শহীদ সাফিল মিয়া
অশ্বিনীকুমার টাউন হল

অশ্বিনীকুমার টাউন হল হলো বাংলাদেশের বরিশাল শহরের প্রধান গণজমায়েত স্থল ও শহরের সাংস্কৃতিক প্রাণ কেন্দ্র যা পর্যটক আকর্ষক কেন্দ্র হিসাবেও সারাদেশে সুবিদিত। শহরের মূল সড়ক সদর রোডে অবস্থিত এই স্থানটিতেই বিভিন্ন ধরনের সভা, সেমিনার, নাটক, মেলা ও মৌসুমী অনুষ্ঠানের আয়োজন করা হয়ে থাকে।
এই স্থাপনাটি বাংলাদেশের দক্ষিণাঞ্চলীয় বরিশাল বিভাগের বিভাগীয় সদরদপ্তর বরিশাল শহরের প্রধান সড়ক সদর রোডে অবস্থিত।
বরিশালের উন্নয়নে সচেষ্ট জনদরদী নেতা ও বিশিষ্ট শিক্ষাবিদ অশ্বিনীকুমার দত্তের নামানুসারে এই হলটির নামকরণ করা হয়েছে।
আখাউড়া দক্ষিণ ইউনিয়ন

আখাউড়া দক্ষিণ বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন। এই ইউনিয়ন পরিষদের কার্যালয় আখাউড়া উপজেলা'য় রাধানগর মৌজায় অবস্থিত। ৯টি ওয়ার্ডে বিভক্ত ১৬টি গ্রাম নিয়ে এই ইউনিয়ন পরিষদ গঠিত হয়েছে।
আখাউড়া দক্ষিণ ইউনিয়নের আয়তন ১,৬৯০ একর (৬.৮৪ বর্গ কিলোমিটার)।
২০১১ সালের আদমশুমারি অনুযায়ী আখাউড়া দক্ষিণ ইউনিয়নের মোট জনসংখ্যা ১০,৬৭০ জন। এর মধ্যে পুরুষ ৫,১৩০ জন এবং মহিলা ৫,৫৪০ জন। মোট পরিবার ২,০৫৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৬০ জন।
এটা একটা ইউনিয়ন বোর্ড ছিল। ১৯৫৮ সালে এই পরিষদের নির্বাচিত পরিষদ গঠিত হয়। এই পরিষদ এলাকায় উপজেলা স্বাস্থ্য কমপ্লেক্স, দুইটি উচ্চ বিদ্যালয়, উপজেলা পরিষদ কমপ্লেক্স, খাদ্য গুদাম, তারাগন মাজার শরীফ, উপজেলা কেন্দ্রীয় মন্দির শ্রী শ্রী রাধামাধব আখড়াসহ একাধিক মন্দির, মসজিদ, সবচেয়ে বড় বাজার, শ্মশান, কবরস্থান ইত্যাদি গুরুত্বপূর্ণ প্রতিষ্ঠান ছিল। ১২/১২/১৯৯৯ সালে এই ইউনিয়নের একটি বড় অংশ নিয়ে আখাউড়া পৌরসভা গঠন হয়।
আখাউড়া উপজেলার উত্তর-পূর্বাংশে আখাউড়া দক্ষিণ ইউনিয়নের অবস্থান। এ ইউনিয়নের উত্তরে আখাউড়া উত্তর ইউনিয়ন ও আখাউড়া পৌরসভা, পশ্চিমে আখাউড়া পৌরসভা ও ব্রাহ্মণবাড়িয়া সদর উপজেলার বাসুদেব ইউনিয়ন, দক্ষিণে মোগড়া ইউনিয়ন এবং পূর্বে ভারতের ত্রিপুরা প্রদেশ অবস্থিত।
আখাউড়া দক্ষিণ ইউনিয়ন আখাউড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আখাউড়া দক্ষিণ ইউনিয়নের সাক্ষরতার হার ৫০.৮%।
আখাউড়া দক্ষিণ ইউনিয়নে ৬টি সরকারি প্রাথমিক বিদ্যালয় রয়েছে।
এই ইউনিয়নের যোগাযোগ অবকাঠামো পাকা, আধাপাকা ও কাঁচা রাস্তা দিয়ে গঠিত। আখাউড়া স্থল বন্দর (পুরাতন আগরতলা রোড) এই ইউনিয়নের প্রধান সড়ক। উপজেলা সদর হতে স্থল বন্দর পর্যন্ত এই রাস্তায় রিকশা, অটোরিক্সা এবং ব্যাটারি চালিত অটোরিকশায় যাতায়াত করা যায়।
এই ইউনিয়নে গাজীরবাজার নামে একটি বাজার রয়েছে। বাজারটি আখাউড়া স্থল বন্দর যাওয়ার পথে গাজীর বাজার নামক স্থানে অবস্থিত। এখানে একটি বাস স্ট্যান্ড রয়েছে।
আখাউড়া দক্ষিণ ইউনিয়নের জনপ্রতিনিধিদের তালিকা(২০২১ পর্যন্ত হালনাগাদকৃত)-
মোগড়া ইউনিয়ন

মোগড়া বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন।
মোগড়া ইউনিয়নের আয়তন ৪,৫৭৮ একর (১৮.৫৩ বর্গ কিলোমিটার)।
২০১১ সালের আদমশুমারি অনুযায়ী মোগড়া ইউনিয়নের মোট জনসংখ্যা ২৭,৫৭১ জন। এর মধ্যে পুরুষ ১৩,৩৫৬ জন এবং মহিলা ১৪,২১৫ জন। মোট পরিবার ৫,১৮৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৪৮৮ জন।
মোগড়া ইউনিয়ন নদীর তীরবর্তী ঐতিহ্যবাহী মোগড়া বাজারে অবস্থিত। ইহা প্রথমে ইউনিয়ন বোর্ড নামে পরিচিত ছিল। ১৯৬১ সালে ইহা প্রতিষ্ঠিত হয়।
আখাউড়া উপজেলার মধ্যাংশে মোগড়া ইউনিয়নের অবস্থান। এ ইউনিয়নের উত্তরে আখাউড়া দক্ষিণ ইউনিয়ন ও ব্রাহ্মণবাড়িয়া সদর উপজেলার বাসুদেব ইউনিয়ন, পশ্চিমে ধরখাড় ইউনিয়ন, দক্ষিণে মনিয়ন্দ ইউনিয়ন এবং পূর্বে ভারতের ত্রিপুরা প্রদেশ অবস্থিত।
মোগড়া ইউনিয়ন আখাউড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল: 
২০১১ সালের আদমশুমারি অনুযায়ী মোগড়া ইউনিয়নের সাক্ষরতার হার ৪৮.১%। এ ইউনিয়নে ৭টি সরকারি প্রাথমিক বিদ্যালয়, ৩টি বেসরকারী রেজিঃ প্রাথমিক বিদ্যালয় ও ২টি মাধ্যমিক বিদ্যালয় রয়েছে।
মোগড়া ইউনিয়নের যোগাযোগ ব্যবস্থার জন্য পাকা, আধা-পাকা ও কাঁচা-রাস্তা রয়েছে। যাতায়াতের প্রধান মাধ্যম রিক্সা, অটোরিক্সা।
মোগড়া ইউনিয়নে ৩৩টি মসজিদ ও ১টি মন্দির রয়েছে।
মোগড়া ইউনিয়নে ১টি উপস্বাস্থ্যকেন্দ্র ও ১টি ইউনিয়ন পরিবার পরিকল্পনা কেন্দ্র রয়েছে।
মোগড়া ইউনিয়নের উপর দিয়ে প্রবাহিত হয়েছে হাওড়া নদী৷ এছাড়া এ ইউনিয়নে উল্লেখযোগ্য খালও রয়েছে।
মোগড়া ইউনিয়নের প্রধান হাট/বাজার হল মোগড়া (রাজধরগঞ্জ) বাজার।
৩নং মোগড়া ইউনিয়ন পরিষদ হতে ১ কি.মি উত্তরে দরুইন গ্রাম অবস্থিত। মোগড়া চৌমহনী রোড হতে সিএনজি যোগে সমাধি স্থলে পৌঁছানো যায়।
ঐতিহাসিক মোগড়া বাজারের রেললাইনের পশ্চিম পাশে। দুই মিনিটের পায়ে হাঁটা পথ।
মনিয়ন্দ ইউনিয়ন

মনিয়ন্দ বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন।
মনিয়ন্দ ইউনিয়নের আয়তন ৫,৪৮৭ একর (২২.২১ বর্গ কিলোমিটার)।
২০১১ সালের আদমশুমারি অনুযায়ী মনিয়ন্দ ইউনিয়নের মোট জনসংখ্যা ২৪,৫৪০ জন। এর মধ্যে পুরুষ ১১,৭৩৪ জন এবং মহিলা ১২,৮০৬ জন। মোট পরিবার ৪,৮০০টি। জনসংখ্যার ঘনত্ব প্রতি বর্গ কিলোমিটারে প্রায় ১,১০৫ জন।
মনিয়ন্দ ইউনিয়ন একটি আদর্শ ইউনিয়ন। পূর্বে মনিয়ন্দ ইউনিয়ন ত্রিপুরার অর্ন্তগত একটি প্রাচীন গ্রাম হিসেবে পরিচিত ছিল। এই গ্রামের পত্তনের সময়, গ্রামের বড় পুকুরপাড়ে একটি বটবৃক্ষের নিচে একজন অন্ধ মুনি (ঋষি) বাস করতেন। এই কারণে গ্রামটির নাম হয় "মুনিঅন্ধ"। পরবর্তীতে লোকমুখে এই মুনিঅন্ধ নামটি "মনিঅন্ধ" বা "মনিয়ন্দ" রূপে প্রচলিত হয়।
আখাউড়া উপজেলার সর্ব-দক্ষিণে মনিয়ন্দ ইউনিয়নের অবস্থান। এ ইউনিয়নের উত্তরে মোগড়া ইউনিয়ন, পশ্চিমে ধরখাড় ইউনিয়ন ও কসবা উপজেলার বিনাউটি ইউনিয়ন, দক্ষিণে কসবা উপজেলার গোপীনাথপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।
মনিয়ন্দ ইউনিয়ন আখাউড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ।
২০১১ সালের আদমশুমারি অনুযায়ী মনিয়ন্দ ইউনিয়নের সাক্ষরতার হার ৪৬.৭%।
মনিয়ন্দ ইউনিয়নে সিএনজি যোগে যোগাযোগ করা যায়। উপজেলা সদর হতে সিএনজি ভাড়া (২০ টাকা জনপ্রতি)। পরিষদ থেকে কর্মমঠ সিএনজি ভাড়া (৩০ টাকা জনপ্রতি)। কর্মমঠ থেকে কর্ণেল বাজার (২০ টাকা জনপ্রতি)। পরিষদ থেকে কর্ণেল বাজার (১৫ টাকা জনপ্রতি)। পরিষদ থেকে তুলাইশিমুল চকবাজার (১০ টাকা জনপ্রতি)। পরিষদ থেকে মনিয়ন্দ দক্ষিণ (১০ টাকা জনপ্রতি)
মনিয়ন্দ ইউনিয়নে প্রবাহিত নদীর সংখ্যা ১টি ও খালের সংখ্যা ১৩টি। টানমান্দাইলের হাওড় নদী ও পদ্মবিল এবং কচোয়ামুড়া থেকে আগড়তলা খাল উল্লেখযোগ্য।
মনিয়ন্দ ইউনিয়নের উল্লেখযোগ্য বাজার সমূহ:
মনিয়ন্দ ইউনিয়নের উল্লেখযোগ্য দর্শনীয় স্থানগুলোর মধ্যে রয়েছে:
ধরখার ইউনিয়ন

ধরখার বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন।
ধরখাড় ইউনিয়নের আয়তন ৮,১৮৩ একর (৩৩.১২ বর্গ কিলোমিটার)।
২০১১ সালের আদমশুমারি অনুযায়ী ধরখার ইউনিয়নের মোট জনসংখ্যা ৩৪,২২১ জন। এর মধ্যে পুরুষ ১৬,২৮৮ জন এবং মহিলা ১৭,৯৩৩ জন। মোট পরিবার ৬,০৭৮টি। জনসংখ্যার ঘনত্ব প্রতি বর্গ কিলোমিটারে প্রায় ১,০৩৩ জন।
আখাউড়া উপজেলার সর্ব-পশ্চিমে ধরখার ইউনিয়নের অবস্থান। এ ইউনিয়নের পূর্বে মোগড়া ইউনিয়ন ও মনিয়ন্দ ইউনিয়ন, দক্ষিণে কসবা উপজেলার বিনাউটি ইউনিয়ন ও বাদৈর ইউনিয়ন, পশ্চিমে কসবা উপজেলার মূলগ্রাম ইউনিয়ন এবং উত্তরে ব্রাহ্মণবাড়িয়া সদর উপজেলার বাসুদেব ইউনিয়ন অবস্থিত।
ধরখাড় ইউনিয়ন আখাউড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ধরখার ইউনিয়নের সাক্ষরতার হার ৫০.৫%। এ ইউনিয়নে ৯টি সরকারি প্রাথমিক বিদ্যালয়, ৪টি বেসরকারী রেজিঃ প্রাথমিক বিদ্যালয়, ৫টি উচ্চ বিদ্যালয় রয়েছে।
ব্রাহ্মণবাড়িয়া জেলার তিতাস নদী বিধৌত আখাউড়া উপজেলা সদর হইতে প্রায় ৮/১০ কি.মি. দূরে আখাউড়া ধরখার ইউনিয়ন অবস্থিত। আখাউড়া উপজেলা সদর হইতে এই ইউনিয়নের অভ্যন্তরে যাতায়াতের মাধ্যম হচ্ছে সড়কপথ ও নৌপথ।
ধরখার ইউনিয়নে অনেক নদী, খাল ও বিল রয়েছে। এ ইউনিয়েনের উত্তর দিকে প্রবাহিত তিতাস নদী। পূর্ব দিক দিয়ে প্রবাহিত হয়েছে বিজনী নদী।
ধরখার ইউনিয়নে ৭টি হাটবাজার রয়েছে।
বাণিজ্য যুদ্ধ

বাণিজ্য যুদ্ধ হল এক ধরনের অর্থনৈতিক সংঘাত যা চরম সংরক্ষণবাদ নীতির ফলে এক দেশ প্রতিপক্ষ দেশের শুল্ক বৃদ্ধির প্রতিশোধ হিসেবে ঐ দেশের আমদানীকৃত পণ্যে নতুন করে শুল্ক আরোপ,বিদ্যমান শুল্ক বৃদ্ধি বা অন্য কোনভাবে বাণিজ্য বাধার সৃষ্টি করে। বর্ধমান সুরক্ষার ফলে উভয় দেশের উৎপাদিত পণ্য অনেকটা নিজেদের অভ্যন্তরীণ চাহিদা অনুযায়ী তৈরি হয়।বৈশ্বিক অর্থনীতিতে বাণিজ্য যুদ্ধ দুই দেশের ভোক্তা ও ব্যবসায়িকদের উপর বিরূপ প্রভাব ফেলতে পারে এবং তা অর্থনীতির অন্য ক্ষেত্রেও ছড়িয়ে পরতে পারে।
আন্তর্জাতিক বাণিজ্য কে সীমিত করতে সরকারের সংরক্ষণবাদ নীতির পার্শ্বপ্রতিক্রিয়া হল বাণিজ্য যুদ্ধ।সরকার সাধারণত অভ্যন্তরীণ ব্যবসা বাণিজ্য ও শিল্পকে আন্তর্জাতিক বাণিজ্যের প্রতিযোগিতা থেকে সুরক্ষা দিতে সংরক্ষণবাদ নীতি গ্রহণ করে থাকে।
বাণিজ্য যুদ্ধ পরিপূর্ণ যুদ্ধে ও রূপ নিতে পারে,যার দৃষ্টান্ত ইতিহাসে আছে।প্রথম এংলো-ডাচ যুদ্ধ বাণিজ্য সংঘাত থেকে শুরু হয়েছিল।ইংরেজদের ডাচ বণিক জাহাজে আক্রমণের মাধ্যমে এ যুদ্ধ শুরু হয় যা পরবর্তীতে বড় যুদ্ধে পরিণত হয়।দ্বিতীয় এংলো-ডাচ যুদ্ধ হয়েছিল সমুদ্র এবং বাণিজ্য পথের আধিপত্য নিয়ে,যেখানে ইউরোপিয়ানদের প্রবল বাণিজ্যিক দ্বন্দের সময়কালে ইংরেজরা চেয়েছিল বাণিজ্যক্ষেত্রে বিশ্বব্যাপী ডাচদের আধিপত্য শেষ করে দিতে।
প্রথম আফিম যুদ্ধ শুরু হয় চিং সরকার তাদের নৌ-বন্দর অবরুদ্ধ করে ব্রিটিশ বণিকদের বন্দী করলে,যার ফলে ব্রিটিশ নৌবাহিনী দ্রুত প্রেরণ করা হয় এবং চীনা নৌবাহিনীর সাথে কৌলনের যুদ্ধ হয়।প্রথম আফিম যুদ্ধের পরেই হংকং এ ব্রিটিশ উপনিবেশ প্রতিষ্ঠিত হয়।বাণিজ্যকে কেন্দ্র করেই দ্বিতীয় আফিম যুদ্ধ সংঘটিত হয়।
বর্তমান সময়ে বিশ্ব অর্থনীতির একটি গুরুত্বপূর্ণ ঘটনা বর্তমান বিশ্বের অর্থনৈতিক দুই পরাশক্তি যুক্তরাষ্ট্র এবং চীনের মধ্যে চলমান বাণিজ্য যুদ্ধ।
বিজয়নগর থানা

বিজয়নগর থানা বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি থানা।
বিজয়নগর উপজেলার ১০টি ইউনিয়নের প্রশাসনিক কার্যক্রম বিজয়নগর থানার আওতাধীন।
বুধন্তি ইউনিয়ন

বুধন্তি বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি ইউনিয়ন।
বুধন্তি ইউনিয়নের আয়তন ৫,৬৯৩ একর (২৩.০৪ বর্গ কিলোমিটার)।
২০১১ সালের আদমশুমারি অনুযায়ী বুধন্তি ইউনিয়নের মোট জনসংখ্যা ৩৮,১২৬ জন। এর মধ্যে পুরুষ ১৮,৫০৯ জন এবং মহিলা ১৯,৬১৭ জন। মোট পরিবার ৭,২৮৪টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৫৫ জন।
বিজয়নগর উপজেলার সর্ব-উত্তরে বুধন্তি ইউনিয়নের অবস্থান। এ ইউনিয়নের দক্ষিণে চান্দুরা ইউনিয়ন ও হরষপুর ইউনিয়ন, পূর্বে হরষপুর ইউনিয়ন ও হবিগঞ্জ জেলার মাধবপুর উপজেলার আদাঐর ইউনিয়ন, উত্তরে হবিগঞ্জ জেলার মাধবপুর পৌরসভা ও মাধবপুর উপজেলার আন্দিউড়া ইউনিয়ন এবং পশ্চিমে নাসিরনগর উপজেলার হরিপুর ইউনিয়ন ও সরাইল উপজেলার শাহজাদাপুর ইউনিয়ন অবস্থিত।
বুধন্তি ইউনিয়ন বিজয়নগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
২০১১ সালের আদমশুমারি অনুযায়ী বুধন্তি ইউনিয়নের সাক্ষরতার হার ৪১.২%।